text: [{"text_idx": "#000004", "text": "I\u0301 sambandi vi\u00f0, at F\u00f8royar hava lati\u00f0 upp sendistovu i\u0301 I\u0301srael, fyriskipar Uttanri\u0301kis- og Mentama\u0301lara\u0301\u00f0i\u00f0 eina vinnufer\u00f0 til I\u0301srael i\u0301 d\u00f8gunum 13.-19. oktober. Landssty\u0301risma\u00f0urin i\u0301 uttanri\u0301kis- og mentama\u0301lum, Jenis av Rana, luttekur a\u0301 fer\u00f0ini."}, {"text_idx": "#000005", "text": "Fyribils skra\u0301 fyri vinnufer\u00f0ina er henda:"}, {"text_idx": "#000006", "text": "13. og 14. oktober vitjar fer\u00f0alagi\u00f0 i\u0301 Tel Aviv. A\u0301 skra\u0301nni i\u0301 Tel Aviv er ha\u0301ti\u0301\u00f0arhald a\u0301 Sendistovu F\u00f8roya, i\u0301 sambandi vi\u00f0 at sendistovan er latin upp. Harumframt ver\u00f0a vinnu- og stovnsvitjanir a\u0301 skra\u0301. Endama\u0301li\u00f0 vi\u00f0 hesum vitjanum er at geva i\u0301bla\u0301stur og vitan um vinnuli\u0301vi\u00f0 i\u0301 I\u0301srael."}, {"text_idx": "#000007", "text": "Fri\u0301ggjadag 15. oktober gongur lei\u00f0in til Jerusalem. Leygardagur er sabbatur og fri\u0301dagur, og ta\u0301 ver\u00f0ur m\u00f8guleiki fyri m.a. rundvi\u0301sing i\u0301 Jerusalem."}, {"text_idx": "#000008", "text": "Sunnudagin, ma\u0301nadagin og ty\u0301sdagin fyrrapart, 17.-19. oktober, eru felags tilt\u00f8k og business-to-business fundir a\u0301 skra\u0301nni. Einst\u00f8ku fyrit\u00f8kurnar hava a\u0301 business-to-business fundunum m\u00f8guleika fyri at m\u00f8tast vi\u00f0 m\u00f8guligum framti\u0301\u00f0ar kundum og samstarvsfel\u00f8gum i\u0301 I\u0301srael."}, {"text_idx": "#000009", "text": "Sendistovan i\u0301 Tel Aviv vil fegin, fyri eitt minni gjald, bjo\u0301\u00f0a f\u00f8roysku fyrit\u00f8kunum at finna fram vi\u00f0komandi i\u0301sraelskar fyrit\u00f8kur, sum f\u00f8royskir luttakarar ynskja at m\u00f8ta og leggja til r\u00e6ttis fundir vi\u00f0 hesar."}, {"text_idx": "#000010", "text": "\u00c6tlanin er, at fer\u00f0alagi\u00f0 fly\u0301gur beinlei\u00f0is u\u0301r F\u00f8royum til I\u0301srael og aftur, treyta\u00f0 av no\u0301g sto\u0301rari lutt\u00f8ku til fer\u00f0ina."}, {"text_idx": "#000012", "text": "Following the opening of the Representation of the Faroe Islands in Israel, we are happy to announce that the Faroese Foreign Minister Jenis av Rana will visit Israel from 13 to 19 October 2021. The Minister will be accompanied by a trade delegation of Faroese businesspeople with the aim of establishing business relations with Israeli counterparts."}]